**Správa o priebehu výchovy a vzdelávania v čase mimoriadnej situácie**

**Metódy a formy práce**

Počas prerušenia vyučovania na základe rozhodnutia hlavného hygienika a záverov Ústredného krízového štábu, ktoré bolo zapríčinené šírením respiračného ochorenia vyvolaného novým koronavírusom COVID-19 sa pracovalo so žiakmi dištančne. Nakoľko bolo vyučovanie prerušené, neboli uskutočnené triedne aktivity počas uvedených mesiacov. So žiakmi pracovali triedni učitelia na diaľku- online.

Každý ročník aj variant mal svoj vypracovaný rozvrh. Týždenný rozvrh zostavoval **triedny učiteľ,**ktorý zároveň **koordinoval distribúciu vzdelávacích aktivít**žiakom a ich zákonným zástupcom. **Týždenný rozvrh bol**založený na striedaní jednotlivých vzdelávacích oblastí s príslušnými vyučovacími predmetmi, zostavený podľa podmienok a možností školy.

**Časové vymedzenie indikatívnej záťaže:**

* 1. – 4. ročník A, B, C variant, AUT. všetky tri úrovne – 5 hodín týždenne
* 5. – 9. ročník A variant – 10 hodín týždenne
* 5. – 9. ročník B, C variant a AUT. všetky tri úrovne - 8 hodín týždenne

Počas tej jednej alebo dvoch hodín (60 min) môžete dať dva predmety

Pedagógovia v rámci dištančného vzdelávania sa podľa možností zameriavali predovšetkým na opakovanie a utvrdenie prebraného učiva.

Žiakom boli zaslané linky na jednotlivé výučbové programy, ktoré používajú v škole. S niektorými žiakmi sa pracovalo online (videohovor, Zoom), s niektorými telefonicky, či cez messenger, alebo triedne p. učiteľky vypracovávali pracovné listy, ktoré žiaci vyplňovali.

Forma práce závisela od technických vymoženosti jednotlivých rodín. Dôležitá bola spolupráca s rodičmi detí, nakoľko deti potrebovali podporu, pomoc a zároveň rodičia boli akousi spojkou medzi učiteľmi i deťmi. Spätná väzba medzi učiteľmi a žiakmi fungovala. Počas online vyučovania reakcia učiteľa na prácu žiaka bola ihneď. Vyplnené pracovné listy rodičia nosili osobne triednym učiteľom, prípadne posielali naspäť na kontrolu prefotené mailom. Učitelia každú prácu žiaka vyhodnocovali slovne, nie známkou. Žiakom bolo oznámené čo ovládajú dobre a v čom majú nedostatky a následne v ďalších úlohách sa zameriavalo na úlohy kde žiaci mali nedostatky.

**Spôsob hodnotenia**

Spôsob hodnotenie bol vypracovaný na základe usmernenia hodnotenia žiakov základných škôl v čase mimoriadnej situácie, spôsobenej prerušením vyučovania v školách v školskom roku 2019/2020.

**Základné princípy hodnotenia žiakov v čase prerušeného vyučovania v školách boli:**

* + zabezpečiť spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie,
	+ sústrediť pozornosť na poskytovanie slovnej spätnej väzby,
	+ akceptovať jedinečnosť podmienok žiakov na vzdelávanie.

Priebežné hodnotenie sa počas prerušeného vyučovania v školách nerealizovalo formou klasifikácie.

Priebežné hodnotenie malo charakter konštruktívnej spätnej väzby poskytovanej žiakom počas učenia - motivovalo, pomenovalo chyby žiakov. Priebežné hodnotenie malo značne individualizovaný charakter, zohľadňovalo vekové a individuálne osobitosti žiaka, prihliadalo na jeho momentálnu psychickú i fyzickú disponovanosť a schopnosť spolupracovať pri riešení úloh s rodičom.

Pri priebežnom aj záverečnom hodnotení sa prihliadalo predovšetkým na osobitosti, možnosti a individuálne podmienky na domácu prípravu počas prerušeného vyučovania v školách.

Hodnotenie a klasifikácia na konci školského roka 2019/2020 naďalej prebiehala, podľa Metodického pokynu č. 19/2015 na hodnotenie a klasifikáciu prospechu a správania žiakov s mentálnym postihnutím – primárne vzdelávanie, Metodického pokynu č. 31/2011 na hodnotenie žiakov s autizmom alebo ďalšími pervazívnymi vývinovými poruchami s mentálnym postihnutím ISCED – 1 primárne vzdelávanie.

V prípravnom, druhom – deviatom ročníku A, B, C a desiatom ročníku B, C variantu a žiakov s autizmom alebo ďalšími pervazívnymi vývinovými poruchami s mentálnym postihnutím sa prospech žiaka v jednotlivých vyučovacích predmetoch klasifikoval týmito stupňami:

1. – výborný
2. – chválitebný
3. – dobrý,
4. – dostatočný,
5. – nedostatočný

Žiaci prvého ročníka boli klasifikovaní slovne.

Klasifikované neboli výchovné predmety (pracovné vyučovanie, výtvarná výchova, hudobná výchova, výtvarná výchova, etická výchova, informatika), pretože podmienky v čase prerušeného vyučovania neumožňovali naplniť ciele predmetu kvalitnou/plnohodnotnou realizáciou.

Žiakom sa vo vyučovacích predmetoch na vysvedčení uviedlo namiesto klasifikačného stupňa alebo slovného hodnotenia slovo: absolvoval/neabsolvoval.

Novelou č. 93/2020 Z. z. zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov zo dňa 25.4.2020 bola zrušená možnosť hodnotenia na vysvedčení pre prípravný ročník, nultý ročník, prvý ročník až štvrtý ročník základnej školy slovne stupňami: • dosiahol veľmi dobré výsledky, • dosiahol dobré výsledky, • dosiahol uspokojivé výsledky, • dosiahol neuspokojivé výsledky

**Informácie o zamestnancoch**

Pedagogický zamestnanci špeciálnej základnej školy pracovali v čase od 8.00 – 13.00 v režime home office, boli prístupní vedeniu školy a rodičom žiakov školy.

Každý piatok v čase od 13.00 – 14.00 sa uskutočnila online alebo telefonická komunikácia medzi učiteľmi a vedením školy.

Triedni učitelia vypracovali rozvrh hodín, s ktorým oboznámili žiakov a rodičov. Podľa tohto rozvrhu prebiehalo dištančné vzdelávanie žiakov. V stanovenom čase vytvárali pracovné listy, prezentácie pre žiakov, k ich zjednodušenej výučbe doma. Kontaktovali sa so žiakmi a ich zákonnými zástupcami prostredníctvom elektronickej alebo inej formy komunikácie.

Učiteľ poskytujúci vyučovanie v triede pri NsP spracoval tému Profesijné štandardy pre jednotlivé kategórie a podkategórie pedagogických zamestnancov a odborných zamestnancov škôl a školských zariadení na aktualizačné vzdelávanie. Vytvoril pracovné listy, prezentácie pre žiakov k výučbe.

Pedagogický asistent učiteľa ručne vytvoril pracovné listy z ktorých následne vytvoril zborník pracovných listov. Pri tvorbe pracovných listov spolupracoval s triednym učiteľom alebo s vedením školy.

**Materiálne podmienky**

Vedenie školy zabezpečilo pre každého učiteľa školy notebook, aby mohol vzdelávať počas prerušenia vyučovania v domácom prostredí. Učitelia si mohli podľa potreby v dohodnutom termíne prísť pre potrebné materiály a pomôcky.

**Vyhodnotenie plnenia cieľov školy**

Celoškolské a triedne aktivity naplánované na mesiac marec, apríl, máj neboli splnené. Tieto aktivity budú zaradené do plánu školy v školskom roku 2020/2021.

**Zápis žiakov do školy**

Na internetovú stránku školy sme zavesili elektronický formulár pre zápis žiakov do školy, ktorý si mohli rodičia vyplniť a poslať na emailovú adresu školy. Následná komunikácia s rodičmi bola telefonická.

**Návrhy a opatrenia**

* Zlepšiť digitálne zručnosti pedagogických zamestnancov

Zodpovedný: vedenie školy Termín: školský rok 2020/2021

* Zintenzívniť spoluprácu s rodičmi žiakov zo sociálne znevýhodneného prestretia a marginalizovaných komunít

 Zodpovední: vedenie školy, triedni učitelia Termín: školský rok 2020/2021

* Sprístupniť materiály a pracovné listy vytvorené pedagogickými asistentmi

Zodpovedný: vedenie školy Termín: školský rok 2020/2021

* V prípade ďalšieho prerušenia vyučovania zabezpečiť 1x do týždňa vstup učiteľov do školy, pre potreby materiálneho zabezpečenia dištančného vzdelávania.

Zodpovedný: vedenie školy Termín: priebežne